《三奠子 留襄州 花草粹编卷七》
金朝·高宪

上楚山高处，回望襄州。兴废事，古今愁。草封诸葛庙，烟锁仲宣楼。英雄骨，繁华梦，几荒邱。雁横别浦，鸥戏芳洲。花又老，水空流。著人何处在，倦客若为留。习池饮，庞陂钓，鹿门游。

作者简介：金辽东人，字仲常。工诗善画。章宗泰和三年进士。官博州防御判官。辽阳城破，殁于兵间。